CELEX: E2010P0012
Language: fi
Date: 2010-08-18 00:00:00
Title: EFTAn valvontaviranomaisen 18 päivänä elokuuta 2010 Islantia vastaan nostama kanne (Asia E-12/10)

4.11.2010   
            
            
               FI
            
            
               Euroopan unionin virallinen lehti
            
            
               C 298/10
            
         EFTAn valvontaviranomaisen 18 päivänä elokuuta 2010 Islantia vastaan nostama kanne
   (Asia E-12/10)
   2010/C 298/08
   EFTAn valvontaviranomainen, rue Belliard/Belliardstraat 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Ólafur Jóhannes Einarsson, on nostanut 18 päivänä elokuuta 2010 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta toteamaan, seuraavaa:
   
               1)
            
            
               Islanti on pitänyt voimassa työntekijöitä Islantiin tilapäisesti lähettävien ulkomaisten yritysten oikeuksista ja velvollisuuksista ja niiden työntekijöiden työehdoista ja -oloista annetun säädöksen nro 45/2007 5 ja 7 pykälän, mikä merkitsee, että Islanti ei ole täyttänyt ETA-sopimuksen 36 artiklasta ja ETA-sopimuksen liitteessä XVIII olevassa 30 kohdassa tarkoitetun säädöksen, palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annetun Euroopan parlamentin ja neuvoston direktiivin 96/71/EY, sellaisena kuin se on mukautettuna ETA-sopimukseen sopimuksen pöytäkirjalla 1, 3 artiklasta johtuvia velvollisuuksiaan.
            
         
               2)
            
            
               Islannin tasavallan on maksettava oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kannekirjelmä koskee sitä, mitä vaatimuksia ETA-valtiot saavat määrätä alueelleen lähetettyjen työntekijöiden työehtojen osalta.
            
         
               —
            
            
               Kannekirjelmässä todetaan, että palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annetun Euroopan parlamentin ja neuvoston direktiivin 96/71/EY 3 artiklassa sovellettaessa sitä samanaikaisesti ETA-sopimuksen 36 artiklan kanssa sallitaan ainoastaan direktiivin 3 artiklan 1 kohdan a–g alakohdassa lueteltujen vähimmäisvaatimusten määrääminen.
            
         
               —
            
            
               EFTAn valvontaviranomainen toteaa, että säädöksen nro 45/2007 (työntekijöiden lähettämistä koskeva säädös) riitautetuissa pykälissä määrätään ehtoja, joista ei ole säädetty 3 artiklan alakohdissa, ja näin ollen niissä on kyse 3 artiklan ja ETA-sopimuksen 36 artiklan rikkomisesta.